
Parlamentul  României

Camera  Deputaţilor
Comisia pentru Sănătate şi Familie       Nr. 4c-8/ 53 / 25  februarie 2015 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea Legii nr.95/2006 privind reforma în domeniul sănătăţii trimisă Comisiei pentru sănătate şi familie spre dezbatere,  în fond, cu adresa nr. Plx 566/2014  din 8 decembrie 2014.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie        Nr. 4c-8/ 53 /25  februarie 2015
R A P O R T  

asupra propunerii legislative pentru completarea  Legii  nr.95/2006 privind reforma în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu propunerea legislativă pentru completarea Legii nr.95/2006 privind reforma în domeniul sănătăţii, trimisă cu adresa nr. Plx 566/2014 din 8 decembrie 2014.
Senatul, în calitate de primă Cameră sesizată, a respins inţiativa legislativă , în şedinţa din 3 decembrie 2014.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.488 din 29.04.2014)
· avizul negativ al Comisiei juridice, de disciplină şi imunităţi ( nr.Plx 566 din 26.01.2015) 
· punctul de vedere negativ al Guvernului ( nr.1406 din 17.07.2014)
Propunerea legislativă are ca obiect de reglementare completarea Legii nr.95/2006 privind reforma în domeniul sănătăţii astfel încât asiguratul să beneficieze de medicamente în condiţiile legii şi al contractului-cadru, indiferent de judeţul de care aparţine casa de asigurări de sănătate cu care pacientul sau medicul care îi eliberează reţeta are contract.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 24 februarie 2015. La lucrările comisiei au fost prezenţi  18 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - subsecretar de stat în Ministerul Sănătăţii.
 În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru  completarea Legii nr.95/2006 privind reforma în domeniul sănătăţii din următoarele considerente:

· farmaciile au obligaţia să elibereze medicamentele din prescripţiile medicale asiguraţilor, indiferent de casa de asigurări de sănătate la care este luat în evidenţă asiguratul, în condiţiile în care furnizorul de medicamente are contract cu aceeaşi casă de asigurări de sănătate cu care medicul care a eliberat prescripţia medicală a încheiat contract sau convenţie, în vederea recunoaşterii prescripţiilor medicale eliberate, în situaţiile prevăzute în norme ;
· prevederile referitoare la condiţia ca, medicul care a eliberat prescripţia medicală, să se afle în relaţia contractuală cu aceeaşi casă de asigurări de sănătate cu care se află în relaţie contractuală furnizorul de medicamente, nu încalcă drepturile asiguraţilor, ci dau posibilitatea caselor de asigurări de sănătate de a verifica atent, în vederea decontării, acordarea medicamentelor cu şi fără contribuţie personală în ambulatoriu.

În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                          SECRETAR,

             Dr.Florin Buicu                                       Dr.Lucreţia Roşca
Gheorghe Marinescu – şef birou
Întocmit, 
Cristina Bologan – consilier  parlamentar

